199. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 18431 της 21 Απρ./3 Μαΐου 1989 (ΦΕΚ Β΄  325) Όροι και προϋποθέσεις, για τη χορήγηση έγκρισης κυκλοφορίας αυτοκινήτων στην Ελλάδα, όσο αφορά τις εκπομπές καυσαερίων των κινητήρων τους. Έχοντας υπόψη: 1.Τις διατάξεις της παρ. 2 του άρθρ. 84 του ΚΟΚ που κυρώθηκε με το Νόμ. 614/1977 (Α/167) «περί κυρώσεως του Κώδικα Οδικής Κυκλοφορίας». 2.Την ανάγκη προσαρμογής της Ελληνικής Νομοθεσίας στην Τεχνική πρόοδο και ειδικότερα στην καθιέρωση της βενζίνης χωρίς μόλυβδο ως καυσίμου στα αυτοκίνητα οχήματα, αποφασίζουμε: Άρθρ.1.-Προκειμένου να εκδοθεί έγκριση για την κυκλοφορία στην Ελλάδα ενός τύπου αυτοκινήτου οχήματος, εκτός από την υποβολή των δικαιολογητικών που ορίζονται από την απόφαση του Υπουργού Συγκοινωνιών ΣΤ 29900/1977 (Β/1318), (τόμ. 21Β, σελ. 262, 9549) «περί της διαδικασίας εκδόσεως των εγκρίσεων για την κυκλοφορία στην Ελλάδα αυτοκινήτων οχημάτων κ.λπ.» απαιτείται να υποβάλονται και τα παρακάτω δικαιολογητικά κατά περίπτωση: (Αντί για τη σελ. 208,923(β) Σελ. 208,923(γ) Τεύχος -Σελ.  Γενικά περί κυκλοφορίας αυτοκινήτων 21.Ε.α.198-199 α)Για επιβατηγά οχήματα με κινητήρα με επιβαλλόμενη ανάφλεξη (βενζινοκίνητα), και με κυβισμό μεγαλύτερο των 2.000 CM 3 το δελτίο έγκρισης ΕΟΚ, που προβλέπεται από την 88/76/ΕΟΚ οδηγία της ΕΟΚ και εκδίδεται από την αρμόδια Κρατική Αρχή. β)Για οχήματα με κινητήρα με επιβαλλόμενη ανάφλεξη (βενζινοκίνητα), εξαιρουμένων των οχημάτων της περίπτ. α΄ της παρ. 1 του παρόντος άρθρου, που χρησιμοποιούν σαν καύσιμο βενζίνη με μόλυβδο, το δελτίο έγκρισης ΕΟΚ, που προβλέπεται από την οδηγία 83/351/ΕΟΚ ή την οδηγία 88/76/ΕΟΚ ή πιστοποιητικό κατά ECE R.15.04. γ)Για οχήματα που προωθούνται με πετρέλαιο κινητήρα (πετρελαιοκίνητα) το δελτίο έγκρισης ΕΟΚ, που προβλέπεται από την οδηγία 72/306/ΕΟΚ ή 88/77/ΕΟΚ και εκδίδεται από την αρμόδια Κρατική Αρχή ή πιστοποιητικό κατά ECE R. 24. 2.Αντί των προβλεπομένων στην παρ. 1 του  παρόντος άρθρου δικαιολογητικών, μπορεί να  υποβάλλεται από τους ενδιαφερόμενους σχετικό πιστοποιητικό      της    Δ/νσης      Τεχνικού     Ελέγχου Οχημάτων του Υπουργείου Μεταφορών και Επικοινωνιών με το οποίο βεβαιώνεται ότι οι εκπομπές καυσαερίων των κινητήρων των οχημάτων αυτών ελέγχθηκαν σύμφωνα με τις αντίστοιχες οδηγίες της ΕΟΚ και πληρούν τα όρια που καθορίζονται από αυτές. 3.Για την έκδοση του πιστοποιητικού της παρ. 2 του παρόντος άρθρου, απαιτείται να καταβληθεί ειδικό τέλος, σύμφωνα με τις διατάξεις του άρθρ. 2 παρ. 5 του Νόμ. 1350/1983 (Α/55). 4.Ο έλεγχος ενός αυτοκινήτου θα γίνεται από τις ειδικές προς τούτο εγκαταστάσεις μέτρησης καυσαερίων του Κ.Τ.Ε.Ο. της Ν/ρχίας Πειραιά (Ελληνικού). 5.Η διαδικασία ελέγχου, ο τύπος πιστοποιητικού, ως και κάθε αναγκαία λεπτομέρεια θα καθοριστεί με εγκύκλιό μας. Άρθρ.2.-Από την έναρξη ισχύος της απόφασης αυτής καταργείται η απόφαση του Υπουργού Συγκοινωνιών 44030/1982 (ΦΕΚ 59/Β΄/14.2.1983) όπως αυτή συμπληρώθηκε και τροποποιήθηκε μεταγενέστερα. Σελ. 208,924(γ) Τεύχος -Σελ.  Άρθρ.3.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως εκτός από την περίπτ. α΄ της παρ. 1 του άρθρ. 1 αυτής, που η ισχύς της αρχίζει τρεις μήνες μετά τη δημοσίευση της παρούσας απόφασης. Ειδικά για τα αυτοκίνητα που συναρμολογούνται στην Ελλάδα, η απόφαση αυτή αρχίζει να ισχύει ένα μήνα μετά την έναρξη λειτουργίας των ειδικών εγκαταστάσεων του ΚΤΕΟ της Νομαρχίας Πειραιά (Ελληνικό) που αναφέρονται στην παρ. 4 του άρθρ. 1 της παρούσης. 